— Практыкаваць традыцыю мала. Яе трэба захаваць і перадаць. Гэта значыць, што павінна быць асобная майстэрня. Але такой няма, даводзілася арэндаваць памяшканне ў вяскоўцаў. Напрыклад, раней аб’яднанне час ад часу “кватаравала” ў хаце жыхара вёскі Паўлава Мікалая Лагуціка. Ён прапанаваў жанчынам дом з рускай печчу (гэта асноўная ўмова для вырабу шэдэўраў). Цяпер жа мы збіраемся ў доме Міхаіла Шундрыка.